stanford-oval/wikipedia huggingface dataset:
דניאל אוורט
הערות שוליים

↑  "About the Pirahas – Dan Everett Books".
↑  Daniel Everett, "Cultural Constraints on Grammar and Cognition in Pirahã", Current Anthropology, volume 46, number 4, August–October 2005, pp. 621–46.
↑  Robin H. Ray, "Linguists doubt exception to universal grammar", MIT News, April 23, 2007.
↑  ""Ele virou um charlatão", diz Chomsky - 01/02/2009". www1.folha.uol.com.br. Folha de S.Paulo. 1 בפברואר 2009. נבדק ב-3 במרץ 2022. {{cite web}}:  (עזרה)
↑  Nevins, Andrew; Pesetsky, David; Rodrigues, Cilene (ביוני 2009). "Pirahã Exceptionality: A Reassessment". Language. Linguistic Society of America. 85: 355–404. doi:10.1353/lan.0.0107. {{cite journal}}:  (עזרה)
↑  Everett, Daniel (ביוני 2009). "Pirahã Culture and Grammar: A Response to Some Criticisms". Language. Linguistic Society of America. 85: 405–42. doi:10.1353/lan.0.0104. {{cite journal}}:  (עזרה)
↑  Mary Claire Hersh. "Society of Midland Authors Prior Award Winners". www.midlandauthors.com. אורכב מ-המקור ב-2019-01-20. נבדק ב-2015-09-19.
↑  "Dan Everett – Linguist, author, philosopher, and musician". Dan Everett Books. 2015-02-26. נבדק ב-2015-09-19.
↑  Bartlett, Tom (20 במרץ 2012). "Angry Words". Chronicle of Higher Education. {{cite news}}:  (עזרה)
↑  Barkham, Patrick (10 בנובמבר 2008). "The power of speech". The Guardian. London. {{cite news}}:  (עזרה)
↑  Else, Liz; Middleton, Lucy (16 בינואר 2008). "Interview: Out on a limb over language". New Scientist. נבדק ב-15 במרץ 2019. {{cite news}}:  (עזרה)
↑  An article, The Origins of Speech, was published in Harper's Magazine, presenting in advance the content of this book.
| --- | --- |
בקרת זהויות :  NLI: 987007456514705171  PLWABN: 9810577150205606  BNE: XX5435282  BnF: cb16212868v (data)  CiNii: DA11009120  GND: 14055386X  ISNI: 0000 0001 1778 9843  LCCN: n89149685  MGP: 131938  NDL: 001105260  NKC: mub2014836999  NLK: KAC200905071  NTA: 163868549  SUDOC: 088934314  VIAF: 107238008   WorldCat (עם VIAF): 107238008
הימן טיקטין

| --- | --- |
אין תמונה חופשית
 לידה:  9 באוגוסט 1850 ברסלאו, ממלכת פרוסיה 
 פטירה:  13 במרץ 1936 (בגיל 85) ברלין, גרמניה הנאצית 
 ענף מדעי:  בלשנות
 מקום מגורים:  גרמניה,רומניה
 מקום לימודים:  אוניברסיטת לייפציג 
 הערות:  יהודי, התנצר בשנת 1900
 תרומות עיקריות
 חקר השפה הרומנית, חיבר את המילון הגרמני רומני הראשון
 
הימן טיקטין (Heimann Hariton Tiktin‏; 9 באוגוסט 1850 - 13 במרץ 1936), בלשן ומילונאי יהודי רומני יליד ברסלאו, פרוסיה, שהתנצר בגיל מבוגר והוסיף את השם הריטון. ממיסדי הבלשנות הרומנית המודרנית.
קורות חיים

הימן נולד בברסלאו במשפחת רבנים וכמי שיועד להמשיך במסורת המשפחתית קיבל חינוך תואם וגם השכלה קלאסית. בגיל 18 עבר ליאשי, נסיכות מולדובה והתחתן עם עמליה מאירהופר (Amalia Mayerhoffer) וכעבור שנה קיבל אזרחות רומנית. הוא סיגל לעצמו את השפה הרומנית, לימד לטינית, יוונית עתיקה וגרמנית בבתי הספר של יאשי ולקח חלק בחיי התרבות של העיר. בחוגי ז'ונימאה (Junimea) פגש את מיכאי אמינסקו והתיידד איתו ובהמשך יצר קשרים עם אישים רומנים מובילים דוגמת ניקולאה יורגה, טיטו מאיורסקו ואחרים. בשנת 1884 קיבל דוקטורט מאוניברסיטת לייפציג על מחקריו בבלשנות רומנית. הוא התעניין במיוחד בפונטיקה ובדקדוק והיה מהפועלים ליצירת אלפבית רומני פונטי. הוא חיבר את המילון הגרמני רומני הראשון, הנחשב לשיא יצירתו.
בשנת 1900 המיר דתו לנצרות ובשנת 1904 התמנה למרצה באוניברסיטת ברלין וכעבור שנתיים פתח חוג ללימודי בלשנות רומנית. הוא שב לרומניה בשנת 1910 ובשנת 1919 התמנה כחבר לשם כבוד של האקדמיה הרומנית. מת בשנת 1936 בברלין ונקבר ביאשי.
מספריו

1883 Gramatica românã "הדקדוק הרומני".
1884-1890 Viaţa cuvântului "חיי המילה".
1905 Rumänisches Elementarbuch "ספר לרומנית בסיסית".
דרגון בול Z: בודוקאי

| --- | --- |

עטיפתו של המשחק הראשון בסדרת בודוקאי
 כללי
 תאריך הוצאה:  2002 - 2008
 סוגה:  לחימה
 פיתוח:  Dimps
 הפצה:  אטארי   באנדיי
 סדרה:  דרגון בול Z
 דרישות תוכנה
 מצבי משחק:  יחיד   מרובה שחקנים
 פלטפורמות:  פלייסטיישן 2   Nintendo GameCube
 מדיה:  DVD ROM
סדרת משחקי "דרגון בול Z: בודוקאי" (באנגלית: Dragon Ball Z: Budokai series) היא סדרה של משחקי וידאו מתוצרת המפתחת היפנית Dimps ובהפצתה של בנדאי נאמקו מז'אנר משחקי לחימה המבוססת על סדרת הטלוויזיה דרגון בול. הסדרה כוללת שישה משחקים עד כה, ומשחקה הראשון יוצר בשנת 2002. האחרון עד כה יוצר בשנת 2008. המשחקים מיועדים לפלטפורמות הפלייסטיישן 2 והNintendo GameCube.
סגנון המשחק דומה לרוב משחקי הלחימה בטכנולוגיית ה-3D, והמשחקיות שם דומה למדי למשחקיות של משחקי סדרת טקן. חוץ מהיכולות לבעוט ולתת אגרופים כמו בשאר משחקי הלחימה, בסדרת בודוקאי ניתן לירות גלי אנרגיה כמו בסדרה עליו המשחקים מבוססים. בנוסף, לדמויות במשחק יש את היכולת לעוף ולעשות עוד דברים הדומים למה שעושים בסדרה.
משחקי הסדרה > בודקאי

דרגון בול Z: בודוקאי (באנגלית: Dragon Ball Z: Budokai), ובשמו המקוצר, "בודקאי", הוא המשחק הראשון בסדרה. המשחק יוצר ביפן. הוא הוצא לאור לראשונה באירופה ב-2 בנובמבר 2002 לפלטפורמת הפלייסטיישן 2. ב-3 בדצמבר באותה שנה הוא יצא באמריקה הצפונית. מאוחר יותר בשנת 2003 הוא יצא באמריקה ובאירופה למכשיר הNintendo GameCube. זה היה משחק הדרגון בול הראשון שהגיע לכל אירופה (חוץ מהמדינות צרפת, ספרד ופורטוגל). המשחק פותח על ידי חברת דימפס, והופץ על ידי אטארי ובאנדיי.
המשחק עוקב אחרי עלילת הסדרה דרגון בול Z, מתחילת הקרב של גוקו ופיקורו נגד ראדיץ ועד הקרב האחרון של גוהאן נגד סל. המשחק כולל 23 דמויות איתן יכולים לשחק. מצבים שכלולים במשחק הם מצב סיפור (בו משחזרים את הקרבות מראדיץ עד סל), מצב קרב רגיל (נגד המכשיר או מתחרה אחר), מצב טורניר וחנות בה אפשר לקנות תכונות ותלבושות חדשות לדמויות.
בגרסה הצפון אמריקאית הדיבוב הוא אנגלי והמדבבים של המשחק הם המדבבים של הסדרה עצמה באנגלית. בגרסאות האירופאיות של המשחק ברוב הפעמים המדבבים הם מהשפה היפנית, ובכמה מדינות גם דיבוב מסוים שמתאים לשפתם.
משחקי הסדרה > בודקאי 2

דרגון בול Z: בודוקאי 2 (באנגלית: Dragon Ball Z: Budokai 2), ובשמו המקוצר, "בודוקאי 2", הוא המשחק השני בסדרה. המשחק הוא משחק המשך ל"בודוקאי", והוא יוצר ביפן. הוא הוצא לאור לראשונה באמריקה הצפונית ב-4 בדצמבר 2003 לפלטפורמת הפלייסטיישן 2. ב-15 בדצמבר 2004 הוא יצא באמריקה הצפונית לגרסת הNintendo GameCube. כמו קודמו, הוא פותח על ידי חברת דימפס, והופץ על ידי אטארי ובאנדיי.
המשחק כולל את אותם מצבים כמו קודמו (מצב טורניר, מצב קרב רגיל, חנות ומצב סיפור הנקרא "הרפתקאת דרקון). בניגוד לקודמו, במשחק זה במצב הסיפור ניתן להגיע עד לקרב עם קיד בו, ולא עם סל. בנוסף, במצב הסיפור ניתן לשחק כאחד מהגיבורים השונים מלוחמי ה-Z. שוב, מצב הסיפור מתחיל בקרב נגד ראדיץ. המשחק כולו כולל 31 דמויות בהן ניתן לשחק. כמו במשחק הקודם הגרסה הצפון אמריקאית של המשחק מדובבת על ידי מדובבי הסדרה באנגלית, ובאירופה בעיקר ביפנית.
משחקי הסדרה > בודקאי 3

דרגון בול Z: בודוקאי 3 (באנגלית: Dragon Ball Z: Budokai 3), ובשמו המקוצר, "בודוקאי 3", הוא המשחק השלישי בסדרה. המשחק הוא משחק המשך ל"בודוקאי 2", והוא יוצר ביפן. הוא הוצא לאור לראשונה באמריקה הצפונית ב-16 בנובמבר 2004 לפלטפורמת הפלייסטיישן 2. שלושה ימים מאוחר יותר, הוא יצא גם באירופה המשחק הוצא ליפן ב-10 בפברואר 2004. כמו קודמו, הוא פותח על ידי חברת דימפס, והופץ על ידי אטארי ובאנדיי.
כמו בשני המשחקים שקדמו לו, קיימים מצבי הקרב הרגיל, הטורניר החנות ומצב הסיפור. מצב חדש שנוצר הוא ה"קרב 100", בו אתה מדורג במקום המאה בתחילה, ואתה צריך להילחם 100 פעמים כדי לעלות לפיסגת הדירוג. מצב הסיפור שופר, כשנוספו לו גם דמויות מסרטי דרגון בול Z (כמו קולר, ברולי ובארדוק), מהסדרה השלישית דרגון בול GT (כמו אומגה שנרון וצורת סופר סאייה 4) וגם מסדרת דרגון בול המקורית (גוקו עצמו כילד). למשחק יש 38 דמויות בהן ניתן לשחק. גרפיקת וטכניקת המשחק שופרה לעומת קודמיו, מה שעזר לו להיראות קרוב יותר למציאות הסדרה עצמה. בעקבות זאת המשחק התקבל ביותר אהדה מצד אוהבי הסדרה עצמה.
משחקי הסדרה > שין בודקאי

דרגון בול Z: שין בודוקאי (באנגלית: Dragon Ball Z: Shin Budokai), ובשמו המקוצר, "שין בודוקאי", הוא המשחק הרביעי בסדרה. המשחק הוא משחק המשך ל"בודוקאי 3", והוא יוצר ביפן. הוא הוצא לאור לראשונה באמריקה הצפונית ב-7 במרץ 2006 לפלטפורמת הפלייסטיישן 2. ב-25 במאי באותה שנה הוא יצא גם באירופה. כמו קודמו, הוא פותח על ידי חברת דימפס, והופץ על ידי אטארי ובאנדיי.
משחק זה שונה מקודמיו, שכן הוא לא מבוסס על סדרת דרגון בול Z, אלא על הסרט הספציפי: "דרגון בול Z: מיזוג נולד מחדש" (באנגלית:"Dragon Ball Z: Fusion Reborn"). המשחק כולל גם מצבי משחק שונים ממשחקיו הקודמים כמו מצב קרב רגיל, מצב "Z-Trial" שבו אתה צריך לשרוד זמן מה נגד מספר יריבים, ואפילו מצב הסיפור השתנה גם כן. במשחק זה ניתן לשחק עם 18 דמויות בלבד. קיים גם מצב החנות.
משחקי הסדרה > שין בודוקאי - דרך נוספת

דרגון בול Z: שין בודוקאי - דרך נוספת (באנגלית: Dragon Ball Z: Shin Budokai - Another Road), ובשמו המקוצר, "שין בודוקאי 2", הוא המשחק החמישי בסדרה. המשחק הוא משחק המשך ל"שין בודוקאי", והוא יוצר ביפן. הוא הוצא לאור לראשונה באמריקה הצפונית ב-20 במרץ 2007 לפלטפורמת הפלייסטיישן 2. ב-22 ביוני באותה שנה הוא יצא גם באירופה. כמו קודמו, הוא פותח על ידי חברת דימפס, והופץ על ידי אטארי ובאנדיי.
המשחק הזה, כמו קודמו, שונה משאר הסדרה. הוא כולל סיפור חדש בו מאג'ין בו משתחרר בזמן החלופי של טראנקס, שמזמן את לוחמי ה-Z כדי לעזור לו. במשחק ניתן לשחק ב-24 דמויות שונות.
משחקי הסדרה > עולם אינסופי

דרגון בול Z: עולם אינסופי (באנגלית: Dragon Ball Z: Infinite World), ובשמו המקוצר, "עולם אינסופי", הוא המשחק השישי בסדרה. המשחק הוא משחק המשך ל"שין בודוקאי 2", והוא יוצר ביפן. הוא הוצא לאור לראשונה באמריקה הצפונית ב-4 בנובמבר 2008 לפלטפורמת הפלייסטיישן 2. ב-5 בדצמבר באותה שנה הוא יצא גם באירופה. כמו קודמו, הוא פותח על ידי חברת דימפס, והופץ על ידי אטארי ובאנדיי. המשחק כולל 37 דמויות הניתנות למשחק.
דמויות הניתנות למשחק

| דמות | בודוקאי | בודוקאי 2 | בודוקאי 3 | שין בודוקאי | שין בודוקאי - דרך נוספת | עולם אינסופי |
| --- | --- | --- | --- | --- | --- | --- |
סון גוקו: 
סון גוהאן כילד: 
סון גוהאן כנער: 
איש הסאיימן: 
מקיטה: 
טראנקס העתידי: 
פיקולו: 
קרירין: 
טינשנהאן: 
יאמצ'ה: 
אנדרואיד 16: 
אנדרואיד 17: 
אנדרואיד 18: 
אנדרואיד 19: 
פריזה: 
דודוריה: 
זארבון: 
קפטן גינאו: 
ריקום: 
סל: 
מר שטן: 
נאפה: 
ראדיץ: 
סון גוהאן: 
גוטן: 
טראנקס כילד: 
וידאל: 
קאי הראשי: 
ד"ר ג'ירו/אנדרואיד 20: 
דאבורה: 
מאג'ין בו: 
סופר בו: 
קיד בו: 
סאייבאמן: 
סל ג'וניור: 
בארדוק: 
קולר: 
ברולי: 
אומגה/סין שנרון: 
אוב: 
גוקו כילד: 
ג'אנמבה: 
פאייקון: 
סון גוהאן מהעתיד: 
גוטנקס: 
גוג'טה: 
וג'יטו: 
טראנקס המבוגר מהעתיד: 
אשת הסייאמן: 
פאן: 
בייבי וג'יטה: 
סופר 17: 
גוקו (GT): 
וג'יטה (GT):
ביקורת

המשחק הראשון בסדרה בודוקאי, קיבל ביקורות מעורבות. גרסת הפלייסטיישן 2 שלו קיבלה את הציון 68 מתוך 100 באתר "Game Rankings", שגובשה לאחר 41 ביקורות. באתר Metacritic ניתן למשחק הציון 67, שהוא הממוצע לאחר 28 ביקורות. הציונים שניתנו למשחק בודוקאי 2 היו דומים למדיי. המשחק בודוקאי 3 קיבל ביקורות טובות בהרבה מקודמיו בסדרה, בעיקר בעקבות שהמבקרים הרגישו את השיפור במצבי המשחק. באתר IGN ניתן לו הציון של 8 מתוך 10, ובנוסף באתר זה שיבחו את המשחק על האפקטים המיוחדים שלו ועל הפירוטכניקות שלו. האתר "GameTrailers" נתן לו ציון של 9.1 מתוך 10.
הערות שוליים

↑  ג'רמי דאנהם, IGN: Dragon Ball Z Budokai 3 Review, באתר IGN
| דרגון בול מאת אקירה טוריאמה |
| --- | --- | --- |
| אנימה/ סדרות טלוויזיה | דרגון בול (1986–1989) • דרגון בול Z ‏(1989–1996) (דרגון בול Kai ‏(2009–2011; 2014–2015)) • דרגון בול GT ‏(1996–1997) • דרגון בול סופר (2015–2018) |  |
| סדרות רשת | סופר דרגון בול גיבורים (2018–הווה) |  |
| ספיישלים לטלוויזיה | בארדוק אבא של גוקו (1990) • ההיסטוריה של טראנקס (1993) • מורשתו של גיבור (1997) • לופי X טוריקו X גוקו (2013) |  |
| סרטים ל-DVD | העולם של דרגון בול זי (2000) • התכנית להשמדת הסאיינים (חלק א', חלק ב') (1993) • התכנית להשמדת הסופר סאיינים (רימייק) (2010) |  |
| סרטים קצרים | גוקו והחברים חוזרים (2008) • הפרק של בארדוק (2010) |  |
| דרגון בול - סרטים | האגדה של שנרון (1986) • היפהפייה הנרדמת בטירת השטן (1987) • הרפתקה מיסטית (1988) • החזק מנצח (1996) |  |
| דרגון בול Z - סרטים | האזור המת (1989) • החזק בעולם (1990) • עץ העוצמה (1990) • הלורד סלאג (1991) • נקמתו של קולר (1991) • שובו של קולר (1992) • סופר אנדרואיד 13 (1992) • ברולי: הסופר סאייה האגדי (1993) • בוז'אק - שודד הגלקסיה (1993) • ברולי: השיבה (1994) • ביו-ברולי (1994) • מיזוג חדש נולד (1995) • אגרוף הדרקון של סון גוקו (1995) • קרב האלים (2013) • תחייתו של פ' (2015) |  |
| דרגון בול סופר - סרטים | ברולי (2018) • סופר הירו (2022) |  |
| דמויות | סון גוקו • פיקורו • סון גוהאן • מקיטה • פריז • סל • מאסטר רושי |  |
| משחקי וידאו | בודוקאי • בודוקאי טנקאיצ'י • זינוברס • זינוברס 2 • Dragon Ball FighterZ • קאקארוט |  |
| סרטי לייב אקשן | דרגון בול: אבולוציה (2009) |  |
ה'שמ"ב

ה'שמ"ב (5,342) ובקיצור שמ"ב – היא שנה עברית  אשר החלה ביום א' בתשרי, אור ל-29 באוגוסט 1581 (לפי הלוח היוליאני, שהיה נהוג אז), והסתיימה ביום כ"ט באלול, 16 בספטמבר 1582.
המולד של תשרי חל ביום שלישי, 17 שעות ו-671 חלקים. לפיכך זו שנה מסוג גכז. היא מעוברת, ואורכה 384 ימים.
זו שנה ראשונה לשמיטה, ושנת 3 במחזור העיבור ה-282. תקופת ניסן שבשנה זו היא תחילת שנת 22 (סימנה כבלבז) במחזור השמש ה-191.
שנה זו היא שנת 1,513 לחורבן הבית, ושנת 1,893 לשטרות.
לוח שנה > מאפייני לוח השנה

שנה מסוג גכז, ובה 384 ימים.
שנה מעוברת ובה שני חודשי אדר - אדר א' ואדר ב'. חג הפורים נחוג בשנה כזו באדר ב'. בנוסף, בי"ד באדר א' מציינים פורים קטן, ובט"ו באדר א' מציינים שושן פורים קטן.
שנה "כסדרה": שבה חשוון בן 29 יום ואילו כסלו בן 30 יום
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
תאגיד השידור השווייצרי

| --- | --- |

סמליל הערוץ, בשימוש מ-1991
 פרטי הערוץ
 מדינה:  שווייץ שווייץ
 סוג:  ציבורי
 תאריך השקה:  30 בספטמבר 1922
 שפה:  צרפתית
 משרד ראשי:  ברן, שווייץ
 https://www.srgssr.ch
תאגיד השידור השווייצרי (בגרמנית: Schweizerische Radio- und Fernsehgesellschaft; בצרפתית: Société suisse de radiodiffusion et télévision; באיטלקית: Società svizzera di radiotelevisione; ברומאנש: Societad Svizra da Radio e Televisiun; SRG SSR) הוא תאגיד שידור ציבורי שווייצרי שהוקם בשנת 1931. התאגיד מחזיק ב-24 ערוצי רדיו וטלוויזיה. משרדו הראשי נמצא בעיר ברן, שווייץ. התאגיד הוא ארגון ללא מטרות רווח, הממומן בעיקר באמצעות דמי רישוי לרדיו וטלוויזיה (79%) ומייצר את יתרת ההכנסה מפרסום וחסות.
היסטוריה > הקמת ההתאגיד

בשנת 1931, קמו קולות רבים ברחבי שווייץ. לא קולות של הפגנות או מהומות, אלא קולות רדיו. תחנת רדיו פרטית בשם "Radio Beromünster" פרחה, והצלחתה עוררה עניין בקרב הקנטונים השונים. הם חזו פוטנציאל אדיר באיחוד כוחותיהם, ביצירת שירות שידור ציבורי חזק ובלתי תלוי שיגיע לכל פינה במדינה.
כך, בשנת 1931, נולד תאגיד השידור השווייצרי (SRG SSR). 4 חברים מייסדים ניצבו בראשית דרכו: Radio Beromünster, Société de Radiodiffusion pour la Suisse Romande (SRG SR), Schweizerische Rundspruchgesellschaft (SRG SRG) ו-Radio Ticino. יחד, הם הניחו את היסודות לארגון שעתיד לשחק תפקיד מרכזי בחיי התרבות והתקשורת השווייצרית.
היסטוריה > התרחבות והתפתחות

שנות ה-30 שנות ה-40 היו עשירות בפעילות עבור SRG SSR. תחנות רדיו חדשות נוספו, קולות מגוונים הצטרפו, והשידור הפך לחלק בלתי נפרד מהחיים השווייצריים. בשנת 1953, הגיע רגע היסטורי נוסף: SRG SSR פתח ערוץ טלוויזיה ראשון, ופתח צוהר לעולם חדש של צבעים, תנועה ותמונות.
עבור SRG SSR, שנות ה-60 ושנות ה-70 היו תקופה של אתגרים והסתגלות. התחרות מצד שידורים פרטיים דרשה חשיבה מחודשת, והצורך להתאים לטכנולוגיות חדשות העמיד בפני הארגון מבחנים לא פשוטים. למרות זאת, SRG SSR הצליח לשמור על מעמדו המוביל, תוך שהוא מתפתח ומתאים את עצמו לעידן המודרני.
היסטוריה > ערוצי תוכן ותרבות

כיום, SRG SSR הוא שירות שידור ציבורי מודרני ורב-ערוצי. 4 ערוצי טלוויזיה ו-7 תחנות רדיו ארציות משדרים תוכניות מגוונות בשפות גרמנית, צרפתית, איטלקית ורומנית. חדשות, תוכניות ילדים, מוזיקה ותרבות – SRG SSR מציע קשת רחבה של תוכן לכל גיל ולכל טעם.
הארגון ידוע בתכניו האיכותיים והמאוזנים, ובהתחייבות שלו לשירות הציבור. הוא שואף לייצג את המגוון התרבותי והלשוני של שווייץ, תוך שהוא מקדם ערכים של דמוקרטיה, סובלנות וחופש הביטוי.
היסטוריה > אירוויזיון 2025

בשנת 2024, ניצחה שווייץ באירוויזיון עם השיר "The Code" של האמן נמו מטלר, לפיכך SRG SSR צפוי לארח את התחרות בשנת 2025. אירוע בין-לאומי זה יהווה הזדמנות אדירה עבור שווייץ להציג את עצמה בפני קהל רחב, לחגוג את המוזיקה והתרבות שלה, ולשדר את הערכים החשובים לה.
ערוצים

שיטת הדמוקרטיה הישירה של שווייץ והעובדה שלמדינה יש ארבע שפות רשמיות (גרמנית, צרפתית, איטלקית ורומנית) מביאות לכך שמבנה השידור הציבורי בשווייץ מחזיק בפועל ברישיונות השידור המאפשרים ל-SRG SSR לפעול כארבעה תאגידים אזוריים:
גרמנית: Schweizer Radio und Fernsehen (SRF)
צרפתית: Radio télévision suisse (RTS)
איטלקית: Radiotelevisione svizzera di lingua italiana (RSI)
רומנית: Radiotelevisiun Svizra Rumantscha (RTR)
הערות שוליים

↑  SRG SSR: Contact, web.archive.org, ‏2017-10-18
| --- | --- |
בקרת זהויות :  BnF: cb162228113 (data)  HDS: 010482  ISNI: 0000 0001 2170 8145  NKC: ko2008467913  SUDOC: 097466719  VIAF: 141268838   WorldCat (עם VIAF): 141268838
הטיית ייחוס כוונות זדון

הטיית ייחוס כוונות זדון היא הנטייה לראות בהתנהגותם של אחרים כוונת זדון גם כאשר ההתנהגות היא לא ברורה או עמומה ואין בה משום כוונות זדון. לדוגמה, ילד שמתעקש שילד אחר נתקל בו במגרש המשחקים בכוונה, שהפעולה למעשה הייתה מקרית, או לדוגמה אדם שטוען שעמית לעבודה לא נתן לו קרדיט על עבודתו, מתוך כוונה עוינת כלפיו ורצון לחבל בהצלחותיו. המונח נטבע לראשונה על ידי קבוצת חוקרים בשנת 1980, שבחנה קבוצה של ילדים שנטו לייחס יותר כוונות זדון לסיטואציות חברתיות עמומות, בהשוואה לילדים אחרים. מאז, הטיה זאת מוכרת כהטייה של עיבוד מידע חברתי (בדומה להטיות ייחוס אחרות), והיא מתארת את האופן שבו אנשים תופסים, מפרשים, ומקבלים החלטות באשר לסיטואציות מסוימות. אף על פי שהטיה זאת נחשבת מדי פעם לנורמטיבית בקרב ילדים צעירים, חוקרים מצאו כי אנשים שמפגינים את ההטיה בעקביות נוטים להגיב באלימות כלפי אחרים.
מודל עיבוד מידע חברתי

על פי המודל של קנת דודג' הילד מגיע למשימה בהקשר חברתי עם יכולות ביולוגיות מסוימות ועם מאגר מידע של התנסויות מן העבר: זיכרונות, כללים שרכש וכן ידע וסכמות חברתיים-תרבותיים. הפרט הנמצא באינטראקציה מגיב לאופן שבו הוא מפרש את הרמזים החברתיים המספקים לו מידע על עמדות, אמונות ורגשות של הזולת. לפי מודל עיבוד המידע שהוצע על ידי דודג', ההתנהגות החברתית היא תוצר של שישה צעדים הקשורים זה לזה:
קידוד רמזים וסימנים חברתיים
פרשנות של הסימנים
בחירת המטרה והבהרתה
ייצור או הנגשה של תגובות להשגת המטרה
בחירה תגובה
מימוש ההתנהגות
במהלך שני השלבים הראשונים ילדים מקודדים באופן סלקטיבי רמזים חיצוניים ופנימיים ומפרשים אותם בהתאם לייצוגים מנטליים של הרמזים המצביים המאוחסנים בזיכרון לטווח ארוך במבנים מנטליים כגון: סכמות ותסריטים, המכוננים את הידע החברתי. תהליכים מנטליים אלו יכולים לכלול ייחוס סיבתיות, ייחוס כוונה, הערכות של מטרות, של ביצועים, של יעילות עצמית והערכות של האחרים, על סמך חוויות קודמות. בשלב השלישי ילדים בוחרים מטרה המכוונת לתוצאה רצויה (תוך-אישית/בין-אישית/אינסטרומנטלית), ובשלב הרביעי ילדים מעלים מהזיכרון תגובות נגישות אפשריות או מבנים תגובה התנהגותית חדשה בהתאם למטרה ולרמזים החברתיים. בשלב החמישי ילדים בוחרים מתוך מגוון התגובות הנגישות או מובנו להם את זו המוערכת כטובה ביותר. ממדי ההערכה כוללים קודים חברתיים (מוסריות, התנהגות מקובלת), ציפיות מתוצאת התגובה, והערכת יעילות עצמית של ביצוע התגובה. בשלב השישי התגובה הנבחרת מגולמת באמצעות התנהגות.
התנהגות חברתית שלילית או התנהגות אנטי-חברתית מיוחסת לכשל או חסך באחד השלבים האלה או ביותר. לדוגמה, קושי בשלב הראשון או השני יתבטא בא-הבנה של כוונת האחר במצבים נייטרליים או רב-משמעיים, והדבר עלול לגרור תגובה תוקפנית. לילדים המתקשים בהנגשה או בהערכה של תגובות (שלבים 4 ו-5 בהתאמה) יש מלאי מצומצם יותר של אפשרויות התנהגות לבחור ממנו וחוסר הבנה לגבי השלכותיה של כל תגובה.
גורמים

דודג' משער כי הטיית הייחוס נובעת מסכמות עוינות שהאדם רכש באמצעות אינטראקציה בין גורמים ביולוגיים לבין חשיפותיו המוקדמות לחוויות עוינות. חשיפות אלו עשויות לכלול התקשרות לא בטוחה עם דמויות ההתקשרות הראשוניות, התעללות, אלימות במשפחה, דחייה חברתית, קורבנות, ומעמד חברתי-כלכלי נמוך.
מדידה

במסגרות מחקר הטיה זאת נמדדת בדרך כלל במשימות מעבדה, בה מוצגים בפני המשתתפים אינטראקציות מבוימות באמצעות שחקנים, וידאו, תמונה, קול או מצגות כתובות של סיטואציות חברתיות דו-משמעיות. לדוגמה:
אתה נמצא במפגש חברתי ואתה שם לב שבמשך שעה וחצי אשתך דיברה וצחקה עם אותו גבר מושך. נראה שהוא מפלרטט איתה. אתה מעוניין לקיים איתה יחסי מין ואומר לה את זה. היא לא מאוד מעוניינת, אבל בכל זאת מסכימה. אתה מתחיל דברים. כעבור זמן מה אתה מבחין שהיא לא מגיבה, נראה שהיא לא "נדלקת" או מתעניינת במה שאתה עושה.
לאחר הצגת הגירוי, המשתתפים מתבקשים לייחס כוונה להתנהגות של השחקנים (כוונה עוינת או בלתי מזיקה) על סולם מדידה תקף. ניסויים מרובים מנוהלים עם תרחישים דו-משמעיים, וכלים אלה משמשים את החוקרים כדי לקבוע את רמת ההטיה של הנבדק. בכדי למזער את אפקט הרציה של הנבדקים, בדרך כלל נעשה שימוש במספר גירויים שונים והשוואה ביניהם. גודל האפקט הגדול ביותר קשור לבימוי בפועל של האינטראקציות, לאחר מכן לשמיעת אודיו ולבסוף הצגת וידאו ותמונה.
השלכות > אלימות

כאמור, גוף מחקר גדול מצביע על קשר כבד משקל בין אלימות להטיה זאת. הטיית ייחוס זאת קשורה בעיקר לתוקפנות פיזית גלויה (למשל, סטירת לחי, מכות), כך שרמות גבוהות יותר של הטיית ייחוס כוונות זדון מנבאת התנהגות אגרסיבית יותר. ראיות רבות מצביעות על כך שההטיה קשורה במיוחד לתוקפנות תגובתית, כלומר, אלימות שהיא תגובה מיידית לאירועים שהפרט תופס כניסיון התגרות ופרובוקציה או כאיום ממשי על הנפש – ומתקשה להכיל את התסכול שהם מעוררים בו. התגובה לתנאים מוקדמים אלה היא בדרך כלל ביטויים שונים של כעס, המופנים כלפי הדמות שעוררה את האיום, במטרה להפחית את האיום או להעלימו כליל. זוהי תגובה אימפולסיבית, שמקורה בתחושת המתח והאיום שנוצרת בעקבות אינטראקציה עם הדמות המאיימת.
מעבר לכך, ההטיה גם קשורה לתוקפנות ביחסים (למשל: רכילות, הפצת שמועות, נידוי). ההתנהגות בולטת במיוחד כאשר בני נוער מייחסים כוונה עוינת למצבים עמומים ולא ברורים (למשל, לא קיבלו הזמנה למסיבה או תגובה להודעת טקסט).
השלכות > מבוגרים

הטיית ייחוס כוונות זדון נמצאה גם בקרב אוכלוסיות בוגרות, ומבוגרים עם רמות גבוהות של הטיה זאת נמצאים בסיכון תמותה מוגבר פי 4 למות בגיל 50. בחיים הבוגרים, ההטייה קשורה בעיקר לבעיות בין-אישיות, לביצועים ירודים בעבודה, כולל אלימות במשפחה. לבסוף, להורים עם הטיה זאת יש סיכוי מוגבר להשתמש בשיטות חינוך שכוללות משמעת חריפה ואגרסיביות, מה שעשוי לתרום להעברה בין-דורית של ההטיה לאורך זמן.
ראו גם

הפרעת אישיות אנטיסוציאלית
התנהגות אנטי-חברתית
עיבוד מידע חברתי
קוגניציה חברתית
לקריאה נוספת

ד"ר עדה בקר, מודל עיבוד מידע חברתי, באתר SocialKid
יהודה פלד, אפרת פיטרסה, תפיסות נורמטיביות של תוקפנות דיגיטלית בקרב תלמידים
הערות שוליים

↑  W. Nasby, B. Hayden, B. M. DePaulo, Attributional bias among aggressive boys to interpret unambiguous social stimuli as displays of hostility, Journal of Abnormal Psychology 89, 1980-06, עמ' 459–468 doi: 10.1037//0021-843x.89.3.459
1 2 3 4  Bram Orobio de Castro, Jan W. Veerman, Willem Koops, Joop D. Bosch, Hostile attribution of intent and aggressive behavior: a meta-analysis, Child Development 73, 2002-05, עמ' 916–934 doi: 10.1111/1467-8624.00447
1 2  Nicki R. Crick, Kenneth A. Dodge, A review and reformulation of social information-processing mechanisms in children's social adjustment., Psychological Bulletin 115, 1994, עמ' 74–101 doi: 10.1037/0033-2909.115.1.74
↑  B. A. Richard, K. A. Dodge, Social maladjustment and problem solving in school-aged children, Journal of Consulting and Clinical Psychology 50, 1982-04, עמ' 226–233 doi: 10.1037//0022-006x.50.2.226
↑  Kenneth A. Dodge, Translational science in action: Hostile attributional style and the development of aggressive behavior problems, Development and psychopathology 18, 2006, עמ' 791–814
1 2  N. R. Crick, K. A. Dodge, Social information-processing mechanisms in reactive and proactive aggression, Child Development 67, 1996-06, עמ' 993–1002
1 2  Nicki R. Crick, Jennifer K. Grotpeter, Maureen A. Bigbee, Relationally and physically aggressive children's intent attributions and feelings of distress for relational and instrumental peer provocations, Child Development 73, 2002-07, עמ' 1134–1142 doi: 10.1111/1467-8624.00462
↑  J. C. Barefoot, K. A. Dodge, B. L. Peterson, W. G. Dahlstrom, The Cook-Medley hostility scale: item content and ability to predict survival, Psychosomatic Medicine 51, 1989-01, עמ' 46–57 doi: 10.1097/00006842-198901000-00005
↑  A. Holtzworth-Munroe, G. Hutchinson, Attributing negative intent to wife behavior: the attributions of maritally violent versus nonviolent men, Journal of Abnormal Psychology 102, 1993-05, עמ' 206–211 doi: 10.1037//0021-843x.102.2.206
↑  Lisa J. Berlin, Karen Appleyard, Kenneth A. Dodge, Intergenerational continuity in child maltreatment: mediating mechanisms and implications for prevention, Child Development 82, 2011-01, עמ' 162–176 doi: 10.1111/j.1467-8624.2010.01547.x
החזית המרכזית

|  פרטים |
| --- | --- |
 מדינה:  ברית המועצות ברית המועצות
 שיוך:  הצבא האדום הצבא האדום
 סוג:  קבוצת ארמיות
 אירועים ותאריכים
 תקופת הפעילות:  24 ביולי 1941 – 20 באוקטובר 1943 (שנתיים)
 מלחמות:  מלחמת העולם השנייה
 פיקוד
 מפקדים
 
החזית המרכזית (ברוסית: Центральный фронт), הייתה קבוצת ארמיות, שהשתייכה לצבא הסובייטי במלחמת העולם השנייה, ומילאה תפקיד חשוב בקרב סמולנסק ובקרב קורסק.